Kuusalu						            	 	          05. jaanuar 2016 nr 1

Pedaspea küla /../ kinnistu
kinnistu detailplaneeringu algatamine, lähteülesande
kinnitamine ja keskkonnamõjude
strateegilise hindamise algatamata jätmine

Kuusalu Vallavalitsusele on laekunud Rain /../ taotlus Pedaspea küla /../ kinnistu (/../) detailplaneeringu algatamiseks. Huvitatud isik taotleb kinnistule ehitusõiguse määramist. Üldplaneeringu kohaselt asub kinnistu detailplaneeringu kohustusega alal. Planeeringuga kavandatu on kooskõlas kehtiva üldplaneeringuga. 
/../ kinnistu asub Lahemaa rahvuspargi territooriumil. Rahvuspargi valitseja, Keskkonnaamet on vastuskirjas Kuusalu Vallavalitsusele (14.12.2016 nr 7-1/4597-2) võtnud seisukoha, et ehitusõiguse seadmine elamu ja abihoone rajamiseks on võimalik ning tegemist ei ole eeldatavalt olulise keskkonnamõjuga Lahemaa rahvuspargi kaitse-eesmärkidele ja ala terviklikkusele.

Detailplaneeringu algatajaks ning koostamise korraldajaks on /../. 

Tulenevalt keskkonnamõju hindamise ja keskkonnajuhtimissüsteemi seaduse § 6 lõikest 2 ning Vabariigi Valitsuse 29.08.2005 nr 224 § 15 lõikest 8 peab Kuusalu Vallavalitsus andma eelhinnangu selle kohta, kas detailplaneeringuga kavandatava tegevusega kaasneb eeldatavasti oluline mõju Natura 2000 võrgustiku aladele. Eelhinnang on koostatud Keskkonnaministeeriumi poolt 2015 a tellitud „KMH/KSH eelhindamise juhend otsustaja tasandil, sh Natura eelhindamine“ juhendmaterjali põhjal.

KESKKONNAMÕJU STRATEEGILINE EELHINDAMINE

1. Strateegilise planeerimis-dokumendi ja kavandatava tegevuse lühikirjeldus
Pedaspea küla /../ kinnistu (/../) detailplaneeringu algatamine kinnistule ehitusõiguse määramise eesmärgil elamu ja abihoonete ehitamiseks Lahemaa Rahvuspargi alal.
2. Seotus teiste strateegiliste planeerimis-dokumentidega
Üldplaneeringu kohaselt asub kinnistu detailplaneeringu kohustusega alal. Planeeritav ala asub täielikult Harju maakonnaplaneeringu teemaplaneeringu „Asustust ja maakasutust suunavad keskkonnatingimused 2003” järgi väärtuslikul maastikul Lahemaa.
3. Mõjutatava keskkonna kirjeldus
3.1 Maakasutus: Maa-ameti kaardiinfo kohaselt on /../ kinnistu 100 % elamumaa. Kinnistu suurus on 3950 m², millest 1146 m² on looduslik rohumaa ja 2804 m² on metsamaa. Planeeringuala piirneb kirdes ja idas Randla kinnistuga (/../, 100 % elamumaa), kagus Loopere kinnistuga (/../, 100% elamumaa), lõunas Liivamäe kinnistuga (/../, 100% elamumaa),  läänes ja loodes Põdra kinnistuga (/../, 100% elamumaa).
3.2 Veekasutus 
Detailplaneeringu realiseerumisel suureneb veetarbimine vähesel määral planeeritava lisanduva hoone olmevee näol.
3.3 Muude loodusressursside kasutus
Kavandatav tegevus ei too kaasa muutusi maavarade kasutuses. Kavandatava tegevusega kaasneb vajadus energia, ehitusmaterjalide, kütuse jms järele, kuid mitte mahus, mis põhjustaks olulist keskkonnamõju.
3.4 Looduskeskkonna kirjeldus
3.4.1 Maastik: Maapinna absoluutkõrgused on kinnistu kagu osas 8,5 – 9,5 m langusega läände ja loodesse, kus absoluutkõrgused jäävad 6 – 7,5 m vahele. Elamu ehitamiseks pole vaja teha ulatuslikke pinnasetöid ning muuta kinnistu üldist reljeefi.
3.4.2 Pinnas: Maa-ameti geoloogia kaardirakenduse järgi on aluspõhja geoloogia Ediacara ladestu (Vendi kompleksi) Kotlini ja Voronka kihistu liivakivi, aleuroliit, aleuriitne savi, savi. Pinnakatte geoloogia koosneb peenliivast - purdsete valdava terasuurusega 0,063...0,5 mm, milles võib peenemat ja/või jämedamat fraktsiooni leiduda <50 % sette mahust; ja Limneamere basseinis või rannal settinud meresetetest (kruus, liiv, aleuriit, saviliiv, liivsavi, meremuda). Vastavalt Harjumaa pinnase radooniriski kaardile on planeeritaval alal normaalse radoonisisaldusega pinnas (30 - 50 kBq/m3).
3.4.3. Mullastik: Maa-ameti mullakaardi alusel leiduvad kinnistul gleistunud nõrgalt leetunud mullad (LkIg) ning nõrgalt leetunud mullad (LkI).
3.4.4. Põhjavesi: Planeeringu ala asub hästi kaitstud põhjaveega alal.
3.4.5 Kaitstavad loodusobjektid ja Natura 2000 võrgustiku alad: Planeeringuala asub Natura 2000 võrgustiku linnu-ja loodusalal. Maa-ameti kaardirakenduse andmeil on kinnistu loode osas registreeritud elupaigatüübi 6510 – Aas-rebasesaba ja ürt-punanupuga niidud, esinemine. Kaitstavaid, ohustatud või haruldasi liike planeeringualal pole.
3.5 Heited
3.5.1 Müra ja vibratsioon: Lammutamisega ja ehitamisega kaasneb mõningast müra ja vibratsiooni, kuid see on ajutine ning lühiajaline.
3.5.2 Õhusaaste: Eeldatav mõju õhule on lühiajaline ehitustööde perioodil, kui kasutatakse tehnikat, mille tööshoidmisel toimub saasteainete paiskumine õhku ning edaspidi hoonete ekspluatatsiooniperioodil kütteseadmed. 
3.5.3 Nõrgvesi: Kavandatava tegevusega ei kaasne nõrgvett.
3.5.4 Tahked jäätmed: kavandatava tegevuse käigus tekivad kaevis, ehitusjäätmed, olmejäätmed. Ehitusjäätmed viia taaskasutusse. Jäätmete kogumise, veo, taaskasutamise ning kõrvaldamise korraldus, nende tegevustega seotud tehnilised nõuded ning jäätmetest tervisele ja keskkonnale põhjustatud ohu vältimise ja vähendamise meetmed on sätestatud Kuusalu valla jäätmehoolduseeskirjaga.
3.6 Kultuurimälestised 
Vastavalt Maa-ameti kaardirakendusele (02.01.2017 seisuga) ei asu kinnistul ega kinnistu vahetus läheduses ühtegi kultuurimälestist.
4. Tegevusega eeldatavalt kaasnev mõju
4.1 Strateegilise planeerimisdokumendi elluviimisega seotud keskkonnaprobleemid
4.1.1 Mõju pinnasele: Piirkonnas asuvate kinnistute reovesi kogutakse mahutitesse või immutatakse peale mehaanilist või bioloogilist puhastust pinnasesse.
4.1.2 Mõju veestikule: Kavandatava tegevusega ei kaasne eeldatavalt olulist mõju põhja- ja pinnaveele.
4.1.3 Mõju õhule: Peamiseks õhusaaste allikaks on hoonete soojavarustus, mille lahendamisel kaaluda keskkonnasäästlikke tehnoloogiaid.
4.1.4 Mõju kliimale: Kavandatava tegevusega ei kaasne mõju kliimale.
4.2 Oht inimese tervisele või keskkonnale
Planeeringualast 1 km raadiuses ei asu ohtlikke ettevõtteid.
4.3 Mõju suurus ja ruumiline ulatus
Kavandatav tegevus ei muuda oluliselt ala ilmet ning ruumilist struktuuri. Planeeringualale ei kavandata olulise ruumilise mõjuga objekte. Täiendavat valgusreostust ei kaasne.
4.4 Mõju kaitstavatele loodusobjektidele ja Natura 2000 võrgustiku alale
Keskkonnaregistri andmeil planeeringualal kaitstavaid, ohustatud või haruldasi liike ei esine. Kinnistu loodenurk kattub 5,6% ulatuses elupaigatüübi 6510 – Aas-rebasesaba ja ürt-punanupuga niidud, registreeritud esinemiskohaga. Planeeringuga kavandatakse ehitusõiguse määramist kinnistu lõunaossa, seega nimetatud elupaigatüübile olulist mõju ei kaasne. Kavandatava tegevusega ei kaasne eeldatavalt olulist mõju Natura 2000 võrgustiku linnu- ja loodusalale.
4.5 Mõju võimalikkus, kestus, sagedus ja pöörduvus, sealhulgas kumulatiivne ja piiriülene mõju
Planeeringuga kavandatakse kinnistule elamu ja abihoonete rajamist, millega kaasnevad mõjud on eeldatavalt väikesed ja kinnistupõhised.
5. Asjaomaste asutuste seisukohad
Keskkonnaamet, kui Lahemaa Rahvuspargi valitseja, leiab, et kavandatav tegevus ei oma eeldatavalt olulist mõju rahvuspargi kaitse-eesmärkidele ja ala terviklikkusele kui lähtutakse Keskkonnaameti 13.12.2016 kirjas nr 6-5/16/325-2 toodud tingimustest.
6. Kokkuvõte
Arvestades planeeringuala lähiümbrust ja keskkonnatingimusi ning asjaolu, et planeeringuga kaasnevad mõjud on eeldatavalt väikesed ning jäävad planeeringuala ning selle lähinaabrite ulatusse, ei kahjusta inimeste tervist, vara, ei põhjusta keskkonnas olulisi pöördumatuid muudatusi ega ületa eeldatavalt piirkonna keskkonnataluvust, on Kuusalu Vallavalitsus arvamusel et keskkonnamõju strateegilise hindamise võib jätta algatamata.

Kuusalu Vallavalitsus, võttes aluseks eeltoodu, kohaliku omavalitsuse korralduse seaduse  paragrahvi 6 lõike 1, planeerimisseaduse paragrahvi 4 lõike 2, mille kohaselt on planeerimisalase tegevuse korraldamine kohaliku omavalitsuse pädevuses, Loksa Vallavolikogu 27.01.2000 määrusega nr 1 kehtestatud Loksa valla üldplaneeringu, keskkonnamõju hindamise ja keskkonnajuhtimissüsteemi seaduse § 6 lõike 2 punkti 10 ning Vabariigi Valitsuse 29.08.2005.a määruse nr 224 „Tegevusvaldkondade, mille korral tuleb kaaluda keskkonnamõju hindamise algatamise vajalikkust, täpsustatud loetelu“ paragrahvi 15 lõike 8, mille kohaselt tegevusel, mis võib üksi või koostoimes teiste tegevustega eeldatavalt oluliselt mõjutada Natura 2000 võrgustiku ala või kaitstavat loodusobjekti, tuleb kaaluda keskkonnamõju hindamise vajalikkust, planeerimisseaduse paragrahvi 10 lõiked 1, 5 ja 6, Kuusalu Vallavolikogu 16.06.2010 määrusega nr 14 kinnitatud Kuusalu valla ehitusmääruse paragrahvi 4 lõike 1, mille kohaselt on vallavalitsuse ülesandeks detailplaneeringute koostamise korraldamine, üldplaneeringu kohaste detailplaneeringute algatamine ning lähteülesannete kinnitamine, Keskkonnaameti kirja Rain /../ (13.10.2016 nr /../), Rain /../ taotluse detailplaneeringu algatamiseks (09.11.2016 nr /../), Keskkonnaameti kirja Kuusalu Vallavalitsusele (14.12.2016 nr /../),  annab järgmise

korralduse:

1.	Algatada Pedaspea küla /../ kinnistu (/../) detailplaneering.
2.	Jätta algatamata detailplaneeringule keskkonnamõjude strateegiline hindamine.
3.	Sõlmida  leping huvitatud isiku(te)ga detailplaneeringu koostamise korraldamiseks ja
      finantseerimiseks ning detailplaneeringu kohaste teede ja tehnovõrkude väljaehitamiseks. 
4.	Kinnitada detailplaneeringu lähteülesanne vastavalt lisale.
5.	Korraldus jõustub teatavakstegemisest.

 (digitaalselt allkirjastatud )                                     
    
                                                                                 (digitaalselt allkirjastatud )
                                                                                
Urmas Kirtsi							
vallavanem          						Maire Link
                                        					vallasekretär

	

	PEDASPEA KÜLA /../ KINNISTU
	DETAILPLANEERINGU LÄHTEÜLESANNE
	
	Projekti nimi: Pedaspea küla /../ kinnistu detailplaneering.
	
	/../ kinnistu
Kinnistu omanik: Rain /../.
Kinnistu pindala: 3950 m2.
Katastritunnus: /../.
Kinnistu maakasutuse sihtotstarve: 100 % elamumaa.

Planeeringu koostaja: tellija valikul vastavalt kehtivale seadusandlusele.
	Detailplaneeringu vastuvõtmiseks esitamise tähtaeg: 05.01.2019.a.
Detailplaneeringu kehtestamiseks esitamise tähtaeg: 05.01.2020.a.
	
	I LÄHTEÜLESANDE KOOSTAMISE ALUSED
1.	Taotlus detailplaneeringu algatamiseks;
2.	Keskkonnaameti kiri Kuusalu Vallavalitsusele (14.12.2016 nr /../)

II PLANEERITAVA ALA KIRJELDUS
/../ kinnistu asub Pedaspea küla põhjaosas, ca 180 m kaugusel merest ning on valdavalt ümbritsetud hoonestatud elamukruntidega. Kinnistu on valdavalt kaetud metsaga ning hoonestamata.

III DETAILPLANEERINGU KOOSTAMISE ÜLESANNE
1.	Kinnistule ehitusõiguse määramine.
2.	Juurdepääsutee(de), liikluskorralduse ja tehnovarustuse lahendamine.
3.	Heakorrastuse ja haljastuse lahendamine.
4.	Kõigi vajalike piirangute ja servituutide määramine.
5.	Vajadusel ettepanekute tegemine notariaalsete lepingute sõlmimiseks.

IV ARVESTAMISELE KUULUVAD VAREM KOOSTATUD PROJEKTID
1.	Loksa valla üldplaneering.

V OLEMASOLEVAD GEODEETILISED ALUSPLAANID JA GEOLOOGILISED UURIMISTÖÖD
1.	Digitaalne Eesti põhikaart M 1:10 000. 

VI NÕUTAVAD GEODEETILISED ALUSPLAANID JA GEOLOOGILISED UURIMISTÖÖD
1.	Teostada topo-geodeetilised uurimistööd M 1:500 koos tehnovõrkudega. 
2.	Detailplaneeringu aluskaardiks võtta digitaalselt mõõdistatud topo-geodeetiline alusplaan täpsusega M 1:500 (mitte vanem kui kaks aastat).
3.	Mõõdistus peab kajastama planeeritava maaüksuse ümber olevat 15,0 m laiust ala ning naaberkinnistul asuvat hoonestust. Topo-geodeetiline alusplaan koos uurimistöö aruandega esitada enne planeeringu koostamist kooskõlastamiseks Kuusalu Vallavalitsuse maakorraldusteenistusele.

VII NÕUDED KOOSTATAVALE  DETAILPLANEERINGULE
1.	Detailplaneering koostada topo-geodeetilisel alusplaanil  mõõtkavas M 1:500 (mitte vanem kui kaks aastat) ja peab kajastama olemasolevat olukorda: katastriüksuse piire,  olemasolevat hoonestust, rajatisi sh tehnovõrke, haljastust ning maastiku kõrguslikku  mõõdistust.   
2.	Detailplaneering koostada planeerimisseaduses ette nähtud mahus ja kaardimaterjal vormistada soovituslikult vastavalt Siseministeeriumi poolt koostatud juhendmaterjalile Ruumilise planeerimise leppemärgid (2013). 
3.	esitatavad olulisemad arhitektuursed ja ehituslikud nõuded esitada planeeringu kruntimise ja ehitusõiguse plaanil ehk põhijoonisel ja seletuskirjas. Ehitusõigus esitada iga hoonetele planeeritava krundi peal tabelina. Ehitusõigus sisaldab alljärgnevaid andmeid:
3.1 Kavandatud krundi kasutamise sihtotstarvet;
3.2 Kavandatavate hoonete lubatud maksimaalset arvu krundil;
3.3 Kavandatavate hoonete lubatud maksimaalset kõrgust meetrites;    
3.4 Kavandatavate hoonete lubatud maksimaalse ehitusaluse pinna arvestus peab vastama
      Majandus- ja taristuministri 05.06.2015 määrusele nr 57 „Ehitise tehniliste andmete loetelu 
      ja arvestamise alused“.
4.   Detailplaneeringuga kavandatav tehnovarustus:
4.1 Tehnovõrkude projekteerimisel peab lähtuma võrguvaldajate poolt väljastatud tehnilistest    
      tingimustest või valla keskkonnaspetsialisti ettepanekutest;           
4.2 Tehnovõrkude koondplaanil näidata ära kõik planeeritud tehnovõrgud (kaablid, torustikud 
      ja liinid) koos vajalike liiniservituutide või kaitsevööndite äranäitamisega. Vajalikud võimsused esitada seletuskirjas;
4.3 Lahendada vertikaalplaneerimine ning sade- ja drenaaživee  ärajuhtimine. Planeeringuga 
      mitte halvendada naaberaladelt vee ärajuhtimise  võimalusi;
4.4 Detailplaneeringu situatsiooniplaanil näidata juurdepääsutee asukoht kinnistule avalikult maanteelt.
5. Detailplaneeringuga lahendada krundi heakord ning  anda lahendus  jäätmekäitluse (kogumine, sorteerimine, äravedu) kohta. 
6. Detailplaneeringuga teha ettepanekud kinnisomandi kitsenduste ja servituutide seadmiseks: tee-, liini-, veejuhtimisservituudid jms, määrates nende ulatus ning kanda planeeringu põhijoonisele.
7. Juhul, kui detailplaneeringu menetlemise kestel ilmnevad täiendavad asjaolud, on vallavalitsusel õigus nõuda detailplaneeringu koostamisest huvitatud isikult täiendavate uuringute või keskkonnamõju strateegilise hindamise koostamist.

VIII  NÕUTAVAD  DETAILPLANEERINGU  KOOSKÕLASTUSED/KOOSTÖÖ
1.	Päästeameti Põhja päästekeskus. 
2.	Keskkonnaamet.
3.	Tehnovõrkude valdajad, tehniliste tingimuste väljastajad. 
4.	Kinnistu omanik.
5.   Need maaomanikud ja maakasutajad, kelle  maale teid ja/või tehnovõrke planeeritakse või kelle maakasutust kitsendatakse.

IX DETAILPLANEERINGU KEHTESTAMISEKS VAJALIKUD TOIMINGUD
1.	Kuusalu Vallavalitsusega sõlmida koostamise ja korraldamise finantseerimise leping koheselt pärast algatamise korralduse teatavaks tegemisest.
2.	Detailplaneeringu eskiis esitatakse Kuusalu Vallavalitsusele tutvumiseks ja vajadusel korrektuuride tegemiseks. 
3.  Vallavalitsusele esitatud eskiis peab sisaldama vähemalt:
3.1 Detailplaneeringu koostamiseks ja korraldamiseks sõlmitud finantseerimislepingut;
3.2 Väljavõtet üldplaneeringust;
3.3	Planeeritava maa-ala kontaktvööndi analüüsi;
3.4	Eskiisi seletuskirja;
3.5	Eskiisi põhijoonist, mis sisaldab:  hoonestuskava,  põhimõttelist liikluskorraldust, põhimõttelist haljastuse, tehnovarustuse, heakorra lahendust;
3.6	Kavandatavat keskkonda illustreerivat materjali.
4. Vajadusel korrigeeritud detailplaneeringu eskiis esitatakse Kuusalu Vallavalitsusele tutvumiseks ja avaliku arutelu korraldamiseks. Kuusalu Vallavalitsus  korraldab detailplaneeringu eskiisi avaliku arutelu. Vastav teade ilmub maakonnalehes Sõnumitooja ning valla kodulehel www.kuusalu.ee. 
5. Kõigi kooskõlastustega detailplaneering esitatakse vastavasisulise avaldusega Kuusalu Vallavalitsusele vastuvõtmiseks hiljemalt kahe aasta jooksul alates lähteülesande kinnitamise kuupäevast. Vastuvõtmiseks esitatud planeeringu kaust peab lisaks  planeeringu seletuskirjale ning joonistele sisaldama detailplaneeringu lahendusi illustreerivat materjali, kooskõlastuste koondtabelit, väljavõtteid maakonnalehest Sõnumitooja, detailplaneeringu koostamise ja korraldamise finantseerimise lepingut. Väljapanekuks esitab planeerija alljärgneva detailplaneeringu materjali: situatsiooniskeemi,  põhijoonise ning illustratiivse materjali kokkumurdmata kujul (ühes või kahes eksemplaris). 
Mõjuvatel põhjustel võib taotleda detailplaneeringu esitamise tähtaja pikendamist, kuid mitte hiljem kui 1 kuu enne detailplaneeringu vastuvõtmiseks esitamise tähtaega.
6. Kuusalu Vallavalitsus korraldab detailplaneeringu avaliku väljapaneku. Vastav teade ilmub maakonnalehes Sõnumitooja ning valla kodulehel www.kuusalu.ee.
7. Avalikul väljapanekul esitatud ettepanekute ning vastuväidete põhjal korraldab Kuusalu Vallavalitsus detailplaneeringu avaliku arutelu. Vastav teade ilmub maakonnalehes Sõnumitooja ning valla kodulehel www.kuusalu.ee.
8. Vajadusel notariaalsete võlaõiguslike lepingute sõlmimine enne detailplaneeringu kehtestamist.  
9. Detailplaneering peab olema esitatud kehtestamiseks hiljemalt 05.01.2020.a. Kuusalu Vallavolikogule kehtestamiseks esitatud planeeringu kausta peab olema köidetud kehtestamisele kuuluv planeeringu materjal: seletuskiri ning joonised. Eraldi lisamaterjalina peab köite koosseisus olema vallavalitsuse detailplaneeringu menetlusdokumendid-kirjad ja koosolekute protokollid, väljavõtted maakonnalehest Sõnumitooja, Kuusalu Vallavalitsuse poolt väljastatud haldusaktid, väljavõte kehtivast üldplaneeringust, lisana koostatud eksperthinnangud, väljastatud tehnilised tingimused, detailplaneeringu koostamise ja korraldamise finantseerimise leping, koondtabel kooskõlastustega ja illustreeriv materjal.
10. Pärast detailplaneeringu kehtestamist Kuusalu Vallavolikogus esitab planeerija Kuusalu Vallavalitsusele planeeringu materjalidest neli koopiat paberkandjal ning ühe eksemplari digitaalselt CD-l (joonised dwg ja pdf failides, faili nimed sisuga kooskõlas). Üks planeeringu kaust kuulub pärast kehtestamist omanikule tagastamisele koos kehtestamise otsusega.     
11.Originaalkooskõlastustega detailplaneering kuulub Kuusalu Vallavalitsuses arhiveerimisele.